|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ****ΚΑΙ ΘΡΗΣΚΕΥΜΑΤΩΝ** ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣΚΕΝΤΡΙΚΗΣ ΜΑΚΕΔΟΝΙΑΣΔ/ΝΣΗ ΠΡΩΤ/ΘΜΙΑΣ ΕΚΠ/ΣΗΣ**ΑΝΑΤΟΛΙΚΗΣ ΘΕΣΣΑΛΟΝΙΚΗΣ** -----------------------------------------------------------Διεύθυνση : Κατσιμίδη-Μήλου 33Τ.Κ. : 54638Πληροφορίες : Ιωάννης Tομπούλογλου Τηλέφωνο : 2310954110 FAX : 2310954112e-mail : mail@dipe-a.thess.sch.gr  |   ΠΡΟΣ:ΚΟΙΝ**:**  |  Θεσ/νίκη, 18 -3-2016 Αρ. Πρωτ.: 75421. Περιφερειακή Δ/νση Π.Ε. & Δ.Ε.

 Εκπ/σης Κεντρικής Μακεδονίας –  Παρατηρητήριο της Βίας1. Διευθυντές/τριες Δημ. Σχολείων και Προϊσταμένους/ες Νηπιαγωγείων

 Σχολικούς Συμβούλους   |

  **Θέμα: «Δίκτυο Πρόληψης Σχολικής Βίας - Γενικό πλαίσιο αντιμετώπισης σωματικής βίας»**

 Με αφορμή ερωτήματα και προβληματισμούς γονέων και εκπαιδευτικών κατά τη διάρκεια πραγματοποίησης του κύκλου συζητήσεων σχετικά με την ενδοσχολική βία, αναφέρουμε τα εξής:

* **Η άμεση ανταπόδοση βίαιης σωματικής πράξης (χτύπημα, σπρώξιμο, κλωτσιά…) από συμμαθητή/τρια, δεν ενδείκνυται ούτε προτείνεται από κανέναν διεθνώς στην παιδαγωγική πρακτική,** γιατί όχι μόνο δεν επιλύει με αποτελεσματικό τρόπο δυσλειτουργίες στις διαπροσωπικές σχέσεις, αλλά παρατείνει τις συγκρούσεις και γεννά επιπρόσθετο κίνδυνο σοβαρού τραυματισμού (σωματικού & ψυχικού), ιδιαίτερα για τα παιδιά που δεν είναι εξοικειωμένα στη διαχείριση συγκρούσεων και σωματικής εμπλοκής.
* Η **ανταπόδοση διαιωνίζει και πολλαπλασιάζει την παρουσία της ενδοσχολικής βίας σε κάθε της μορφή**, επιδεινώνει το κλίμα της σχολικής ζωής, γίνεται αρνητικό παράδειγμα για το σύνολο των μαθητών/τριών και τα οφέλη, που ίσως θεωρούν κάποιοι ότι αποφέρει στα ‘θύματα’, είναι συνήθως προσωρινά.
* Παράλληλα, είναι **αναφαίρετο το δικαίωμα προάσπισης και προστασίας του Εαυτού**. Συνεπώς, συμβουλεύουμε τα παιδιά να **αποφεύγουν με κάθε τρόπο τόσο να προκαλούν καυγάδες όσο και κάθε φυσική κίνηση που στρέφεται εναντίον τους χωρίς, κατά το δυνατόν, χρησιμοποίηση επιθετικής συμπεριφοράς.**
* Επίσης εξαιτίας της συνεχούς «απρόσεκτης» παιδικής κινητικότητας συμβαίνουν πολλά **ακούσια αγγίγματα, ωθήσεις ή χτυπήματα** που προκαλούν μέχρι και συρράξεις πολλών παιδιών. Πρέπει να δοθεί στο σπίτι και στο σχολείο **μεγάλη βαρύτητα στην άμεση έκφραση «θερμής» συγγνώμης στις πιθανές ακούσιες σωματικές επαφές.**
* Η άμεση ενασχόληση των εκπαιδευτικών με τα επεισόδια σύγκρουσης είναι αυτονόητη. Σ’ αυτή τη διαχείριση των συγκρούσεων προτεραιότητα έχει το **αίσθημα δικαίου του παιδιού που υπέστη βία** και η **απαλοιφή της ψυχικής έντασης γενικότερα μεταξύ των εμπλεκομένων**.
* Αυτό που σίγουρα φέρνει κοντύτερα τα παιδιά και απομακρύνει την επιθετική διάθεση, είναι οι **δραστηριότητες βελτίωσης των διαπροσωπικών σχέσεων, ανάπτυξης της ενσυναίσθησης και αποδοχής της διαφορετικότητας, όπως επίσης και τα παιχνίδια χωρίς νικητές.**

**Παρακαλείσθε όπως λάβει γνώση τόσο ο Σύλλογος Γονέων όσο κι ο Σύλλογος Διδασκόντων της σχολικής σας μονάδας.**

 **Η Διευθύντρια της Διεύθυνσης**

 **Π.Ε. Ανατολικής Θεσσαλονίκης**

 **Ασημακοπούλου Ζαχαρούλα**